Live and More!
„Live and More!“ yra antrasis namų video albumas, išleistas Jungtinių Amerikos Valstijų pop dainininkės Britney Spears VHS formatu 2000 m. lapkričio 21 d. ir 2001 m. vasario 13 d. DVD formatu kartu su debiutiniu video albumu „Time Out with Britney Spears“. Šis video yra apie Britney vizitą Havajuose ir apie „Crazy 2K Tour“ turą. Pats šou vyko paplūdimyje prieš vaivorykštės bokštą „Hilton Hawaiian Village“ viešbutyje. Koncertas buvo nemokamas tiems fanams, kurie buvo apsirengę Havajų tematika. Taip pat buvo specialus „Destiny's Child“ pasirodymas. Kamera seka, kaip Britney treniruojasi su šokėjais, leidžia laiką su draugais, ir net, kai Britney mokosi Hula šokio. Video kulminacija, gyvas pasirodymas, per kurį Britney atlieka didžiausius hitus kaip „Oops!…I Did It Again“, „Lucky“ ir „Stronger“. Nors DVD pasiekė #4 vietą JAV, albumas buvo sertifikuotas tik 3x platininiu. Prancūzijoje DVD irgi buvo sertifikuotas platininiu ir tai reiškė, jog Prancūzijoje parduota daugiau nei 20 000 albumo kopijų. Pasaulyje buvo parduota daugiau nei 2 milijonų tiražu.